Onsdag 11. november sent om aftenen var der indbrud i en kirke på Brønderslevvej i Frederikshavn. Gerningsmændene havde stjålet en plænetraktor, som til ejerens held var forsynet med en GPS, så den var let at spore. Politiet kørte til adressen og fandt plænetraktoren i en have i Frederikshavn overdækket med et sort lagen. Beboeren på adressen var ikke hjemme. Senere var en bil på vej hen til adressen, men vendte om med høj fart idet de to mænd i bilen så politiet. De to mænd blev efterfølgende fundet andetsteds i byen, og udover indbrud i kirken oplyste en af mændene, at de også havde opbrudt to containere på Vendsysselvej i Frederikshavn. Kosterne befandt sig i en bil og en trailer. Politiet kunne ikke komme i kontakt med beboeren på adressen, hvor plænetraktoren befandt sig, og efterlod derfor en seddel i postkassen.
En GPS afslørede to tyve på fersk gerning. Anholdelse førte til flere opklaringer.